hotchpotch/miracl-hf-unified huggingface dataset:
মাকালকান্দি গণহত্যা
মাকালকান্দি গণহত্যা বা মাকালকান্দি হত্যাকান্ড হচ্ছে বাংলাদেশের স্বাধীনতা যুদ্ধ চলাকালীন সময়ে পাকিস্তানি দখলদারি সেনাবাহিনীর দ্বারা বাংলাদেশের অবিভক্ত সিলেট জেলার হবিগঞ্জ উপ-বিভাগের অধীনে মাকালকান্দি গ্রামে বাঙ্গালী হিন্দুদের উপর সংগঠিত একটি হত্যাকান্ড, যা ১৯৭১ সালের ১৮ই আগস্ট পরিচালিত হয়।
মাকালকান্দি গ্রামটি বর্তমান বাংলাদেশের সিলেট বিভাগের হবিগঞ্জ জেলার বানিয়াচং উপজেলায় অবস্থিত। ১৯৭১ সালে, হবিগঞ্জ সিলেট জেলার অধীনে একটি উপ-বিভাগ ছিল এবং বানিয়াচং এশিয়ার সবচেয়ে বড় গ্রাম ছিল। বানিয়াচংয়ের উত্তর-পশ্চিম দিকে, উত্তর থেকে দক্ষিণদিক বরাবর ৭মাইল এবং পূর্ব-পশ্চিম দিকে ৫ মাইল ভূখণ্ডের একটি হাওর রয়েছে, যার আয়তন প্রায় ৩৫ বর্গমাইল। এই ভূখণ্ডের অভ্যন্তরেই মাকালকান্দি, ১৫০০ হিন্দু অধ্যুষিত গ্রামটি অবস্থিত। যেহেতু এখানে মাত্র একটি প্রাথমিক বিদ্যালয় ছিল, তাই স্বাক্ষরতার হার ৩৫% এর কিছু বেশি ছিল। এই গ্রামের লোক চিকিৎসক, প্রকৌশলী এবং অধ্যাপক ছিলেন। অর্থনৈতিকভাবে গ্রামটি সমৃদ্ধ ছিল। এখানে একটিও খুঁড়ে ঘর ছিলনা।
মুক্তিযুদ্ধের সময়ে, মাকালকান্দি গ্রামের লোকেরা তাদের নিরাপদ মনে করেছিল যেহেতু গ্রামটিকে চারিদিকে হাওর প্রাকৃতিক দুর্গের মতো বেষ্টন করে রেখেছিল। সুতরাং, তারা ভারত চলে যায়নি। এমনকি স্থানীয় এম.পি গোপাল কৃষ্ণ মহারত্ন তার পরিবারকে সুরক্ষার জন্য মাকালকান্দি গ্রামে পাঠান। আশপাশের গ্রাম থেকে অনেক হিন্দু শরণার্থী হিসেবে মাকালকান্দি গ্রামে আশ্রয় নেয়। যাইহোক, বানিয়াচং গ্রামের সৈয়দ ফজলুল হক রাজাকার হিসেবে যোগ দেয় এবং পাকিস্তানি সেনাবাহিনীকে সহায়তা করে। ১৭ই আগস্ট পাকিস্তানি সেনাবাহিনী এবং সহচরদের মধ্যে একটি আলোচনা হয়, যেখানে হক পাকিস্তানি দখলদারি সেনাবাহিনীদের মাকালকান্দি গ্রামে আক্রমণ চালাতে প্ররোচিত করে।
১৮ই আগস্ট, মেজর দুররানির নেতৃত্বে পাকহানাদারের একটি দল খুব ভোরে নৌকায় করে মাকালকান্দির দিকে আসতে থাকে। তাদের সাহচর্যে ছিল পুলিশ অফিসার জয়নাল আবেদিন এবং স্থানীয় রাজাকার সৈয়দ ফজলুল হক। সকাল নয়টার দিকে, তারা মাকালকান্দি গ্রামে এসে পোঁছে। এটি ভিসারি পূজার দিন ছিল। গ্রামবাসীরা পূজার আয়োজন করতে ছিল।গ্রামের পশ্চিম দিকের শতবছরের পুরনো চণ্ডী "মণ্ডপে", ভক্তরা পীতলের প্রতিমাগুলো পরিষ্কার এবং ঘষামাজা করছিল। তরুণ ছেলেমেয়েরা উপাসনার জন্য ফুল সংগ্রহ করছিল। হঠাৎ, পাকিস্তানি সৈন্যরা নৌকা থেকে গুলি চালানো শুরু করে। গ্রামবাসীরা যে যেদিকে পারে, পালাতে থাকে। অনেকে সূতা নদীতে ঝাঁপ দেয়। পাকিস্তানি সেনাবাহিনীরা নৌকা থেকে নেমে পরে এবং চান্দি মণ্ডপের দিকে যায়। তারা বারজন গ্রামবাসীকে ধরে ফেলে এবং চণ্ডী "মণ্ডপের" সামনে একই সারিতে দাঁড় করায়। এগার জন ব্যক্তিকে গুলি করে মারা হয়, যখন কংস মোহন দাশ বারতম ব্যক্তি গুলিবিদ্ধ অবস্থায় আহত হয়েও গণহত্যা থেকে বেঁচে যায়। অবশেষে, পাক হানাদাররা সারা গ্রাম তন্নতন্ন করে এবং বিশজন লোককে গুলি করে হত্যা করে। দেহগুলো সুতা নদীতে ফেলে দেয়। আহত হয়ে ৪০ জনের মতো লোক পালাতে সক্ষম হয়। যদিও তারা ভারত যেতে সক্ষম হয়েছিল, তবে বেশিরভাগ লোক আহত হয়ে মারা যায়। মহিলাদের ধর্ষণ করা হয় এবং রাজাকাররা সারা গ্রাম লুটপাট করে নেয়। সারা গ্রামে পেট্রোল ছিটিয়ে আগুন ধরিয়ে দেয়া হয়।
২০০৮ সালে, নূরে আলম সিদ্দিকি, হবিগঞ্জ উপজেলার ঐসময়কার উপজেলা নির্বাহী অফিসার গণহত্যার ৩৭তম বার্ষিকীতে একটি স্মৃতিস্তম্ভ স্থাপন করেন। স্মৃতিস্তম্ভে গণহত্যার শিকার ৭৮ জন শহীদের নাম লিপিবদ্ধ করা হয়।
দৌলতপুর আবদুল বারী চৌধুরী উচ্চ বিদ্যালয়
দৌলতপুর আবদুল বারী চৌধুরী উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার নাজিরহাট পৌরসভার দৌলতপুর এলাকায় অবস্থিত।
চট্টগ্রামের ব্যবসায়ী ও ব্রিটিশ বিরোধী আন্দোলনের অন্যতম পুরোধা জনাব আবদুল বারী চৌধুরী এ বিদ্যালয় প্রতিষ্ঠা করেন।
বিদ্যালয়ের প্রধান শিক্ষক জনাব মোহাম্মদ শহিদুল ইসলাম।
এ প্রতিষ্ঠানে সহ-শিক্ষা ব্যবস্থা রয়েছে।
মোহাম্মদ আজিজ (চিকিৎসক)
ডাঃ মোহাম্মদ আজিজ একজন বাংলাদেশী চিকিৎসক। তিনি পৃথিবীর ইতিহাসে রিভার ব্লাইন্ডনেস রোগের প্রথম মেডিকেলীয় অনুসন্ধানের নেতৃত্ব দেন, যার ফলে এই রোগের ওষুধ আইভারমেকটিন আবিষ্কার হয়। এই আবিষ্কারের জন্য ২০১৫ সালে উইলিয়াম সি. ক্যাম্পবেল এবং সাতোশি ওমুরা চিকিৎসাবিজ্ঞানে নোবেল পুরস্কার অর্জন করেন। পুরস্কার প্রদানের উদ্ধৃতিতে নোবেল কমিটি ডাঃ মোহাম্মদ আজিজের অবদান উল্লেখ করেন।
ডাঃ মোহাম্মদ আজিজ ১৯৫৪ সালে ঢাকা মেডিকেল কলেজ থেকে এমবিবিএস পাশ করেন।এরপর ১৯৬২ সালে মার্কিন যুক্তরাষ্ট্রের ইউনিভার্সিটি অফ মিনেসোটা থেকে ক্লিনিক্যাল প্যাথলজিতে পিএইচডি করেন। এরপর জন হপকিন্স বিশ্ববিদ্যালয় থেকে পোস্ট ডক্টরাল এবং লন্ডন স্কুল অফ হাইজিন এন্ড ট্রপিক্যাল মেডিসিন থেকে ক্লিনিক্যাল মেডিসিন ইন দি ট্রপিকসে ডিপ্লোমা অর্জন করেন।
১৯৬২ থেকে ১৯৭৩ সাল পর্যন্ত ডাঃ আজিজ ইউনিভার্সিটি অফ মিনেসোটায় একজন শিক্ষক এবং গবেষক হিসেবে কাজ করেন। ১৯৭৫ সালে তিনি সিয়েরা লিওনে বিশ্ব স্বাস্থ্য সংস্থার সমন্বয়কারী হিসেবে কাজ করেন। ১৯৭৬ সালে ডাঃ মোহাম্মদ আজিজ মার্কিন ওষুধ কোম্পানি মার্ক এন্ড কো এ ডিরেক্টর অফ দি ডোমেস্টিক রিসার্চ হিসেবে যোগদান করেন। ১৯৮১ সালে তিনি একই প্রতিষ্ঠানের আন্তর্জাতিক ক্লিনিক্যাল রিসার্চ শাখায় সিনিয়র ডিরেক্টর হিসেবে যোগদান করেন।
মার্কিন ওষুধ কোম্পানিতে কর্মরত অবস্থায় সময় ডাঃ আজিজ সেনেগালে রিভার ব্লাইন্ডনেস এবং লিম্ফেটিক ফাইলেরিয়াসিসের চিকিৎসায় আইভারমেকটিনের কার্যকারিতা আবিষ্কার করেন। গত শতাব্দীর আশির দশক পর্যন্ত এই রোগের চিকিৎসার জন্য কার্যকর কোনো ঔষধ ছিল না। সেই সময় বিশ্বের মোট জনসংখ্যার এক-তৃতীয়াংশ মানুষ ফাইলেরিয়া ও রিভার ব্লাইন্ডনেসে আক্রান্ত হওয়ার ঝুঁকিতে ছিল। এই আবিষ্কারের জন্যই ক্যাম্পবেল এবং ওমুরা ২০১৫ সালে নোবেল পুরস্কার পান।
১৯৮৭ সালের ২৫ নভেম্বর ডাঃ মোহাম্মদ আজিজ পাকস্থলীর ক্যান্সারে আক্রান্ত হয়ে মৃত্যুবরণ করেন।
হারুয়ালছড়ি উচ্চ বিদ্যালয়
হারুয়ালছড়ি উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার হারুয়ালছড়ি ইউনিয়নে অবস্থিত।
এলাকার বিশিষ্ট শিক্ষানুরাগী জনাব নুরুল আলম চৌধুরীর অক্লান্ত পরিশ্রম ও অবদানে এবং অন্যান্য শিক্ষানুরাগীদের সহযোগিতায় ১৯৬৮ সালে বিদ্যালয়টি প্রতিষ্ঠিত হয়।
বিদ্যালয়ের প্রধান শিক্ষক জনাব মোহাম্মদ সেলিম উদ্দীন। এছাড়া আরো ৮ জন শিক্ষক-শিক্ষিকা এ বিদ্যালয়ে কর্মরত আছে।
বিদ্যালয়ে ২টি দ্বিতল ভবন, ১টি অর্ধ-নির্মিত ছাত্রাবাস আছে ও ১টি প্রশস্থ খেলার মাঠ আছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ৬ শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৮৮%।
চৌধুরী গোলাম আকবর
চৌধুরী গোলাম আকবর (১৬ সেপ্টেম্বর ১৯২১– ২৯ ডিসেম্বর ১৯৮৮) হচ্ছেন একজন বাংলাদেশি লেখক। তিনি বাংলা একাডেমীতে বাংলাদেশের লোক সাহিত্য সংগ্রাহক হিসেবে দায়িত্ব পালন করেছেন।
চৌধুরী গোলাম আকবর মৌলভীবাজার জেলার (বর্তমান কমলগঞ্জ উপজেলা, মৌলভীবাজার জেলা, বাংলাদেশ) দরগাপুর গ্রামে ১৬ সেপ্টেম্বর ১৯২১ সালে জন্মগ্রহণ করেন। ১৯৩৬ সালে তিনি মিডল ইংলিশ পরীক্ষায় উত্তীর্ণ হন। এম.ই পরীক্ষায় পাশের পর, তিনি একটি প্রতিযোগিতামূলক পরীক্ষা দেন এবং ১৯৪২ সালে প্রাথমিক বিদ্যালয়ের শিক্ষক হন। শিক্ষক হওয়ার পর ১৯৫২ সালে তিনি গুরু প্রশিক্ষণ পরীক্ষা পাশ করেন। প্রাইভেট প্রার্থী হিসেবে ১৯৫৪ সালে তিনি ম্যাট্রিকুলেশন পরীক্ষায় উত্তীর্ণ হন। ২৫ বছরের শিক্ষকতা জীবন শেষে, ১৯৬৭ সালে তিনি অবসর গ্রহণ করেন। ২৯শে ডিসেম্বর, ১৯৮৮ সালে তিনি মৌলভীবাজার জেলায় শেষনিঃশ্বাস ত্যাগ করেন।
গোলাম আকবরের লোকসাহিত্যের প্রতি বিশেষ আকর্ষণ ছিল। অবসর গ্রহণের পর, তিনি বাংলা একাডেমীর লোক সাহিত্য সংগ্রাহক হিসেবে নিযুক্ত করা হয়। তিনি সিলেট অঞ্চল ঘুরে বেড়ান এবং প্রচুর লোকসাহিত্য ও সংগীত সংগ্রহ করেন। লোকসাহিত্যের উপর তিনি কিছু বই লিখেন এবং অনেকগুলো গীতিকবিতা এবং লোকসাহিত্যের সম্পাদনাও করেন। তিনি বাংলা সাহিত্যে অনেক গদ্য রচনা করেন। জীবনের প্রথম দিকে তিনি কবিতা এবং সংগীত লিখেছেন। তার মৃত্যুর পর, “আমার কবিতা” নামে তার লিখিত কবিতা নিয়ে একটি সংকলিত বই প্রকাশিত হয়।
বারমাসিয়া আবদুল করিম উচ্চ বিদ্যালয়
বারমাসিয়া আবদুল করিম উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার সুয়াবিল ইউনিয়নের বারমাসিয়া গ্রামে অবস্থিত।
১৯২৮ সালে বিদ্যালয়টি প্রতিষ্ঠিত হয়।
বিদ্যালয় পরিচালনার জন্য ১১ সদস্যের একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ আবুল বাশার চৌধুরী। এছাড়া আরো ১০ জন শিক্ষক-শিক্ষিকা এ বিদ্যালয়ে কর্মরত আছেন।
বিদ্যালয় ভবনটি একটি ত্রিতল ভবন।
এ প্রতিষ্ঠানে সহ-শিক্ষা ব্যবস্থা রয়েছে।
বাবুনগর উচ্চ বিদ্যালয়
বাবুনগর উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার নাজিরহাট পৌরসভার বাবুনগর এলাকায় অবস্থিত।
বিদ্যালয়ের প্রধান শিক্ষক জনাব মোহাম্মদ রশিদ আহমেদ।
এ প্রতিষ্ঠানে সহ-শিক্ষা ব্যবস্থা রয়েছে।
ফতেপুর লতিফ রহমান উচ্চ বিদ্যালয়
ফতেপুর লতিফ রহমান উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার জাফতনগর ইউনিয়নের ফতেপুর গ্রামে অবস্থিত।
১৯৭২ সালে বিদ্যালয়টি প্রতিষ্ঠিত হয়।
বিদ্যালয় পরিচালনার জন্য ১১ সদস্যের একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব এ কে এম মহিউদ্দীন। এছাড়া আরো ৭ জন শিক্ষক-শিক্ষিকা এ বিদ্যালয়ে কর্মরত আছেন।
এ প্রতিষ্ঠানে সহ-শিক্ষা ব্যবস্থা রয়েছে।
বিগত বছরের পাশের হার ৭৫%।
শান্তিরহাট উচ্চ বিদ্যালয়
শান্তিরহাট উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার দাঁতমারা ইউনিয়নে অবস্থিত।
বিদ্যালয়টি আলহাজ্ব মাওলানা মোঃ ইউনুছ মেম্বারের একান্ত প্রচেষ্টায় এবং এলাকার গণ্যমান্য ব্যক্তিবর্গের সহায়তায় ১৯৭৯ সালে প্রতিষ্ঠিত হয়।
বিদ্যালয়টি প্রতিষ্ঠা লগ্ন থেকে মাওলানা মোঃ ইউনুছ (মেম্বার) প্রতিষ্ঠাতার দায়িত্ব পালন করতেছে।
জানে আলম চেয়ারম্যানকে সভাপতি করে ১১ জন বিশিষ্ট একটি পরিচালনা পরিষদ রয়েছে
বিদ্যলয়ে ১ টি দ্বিতল,১ টি একতলা ও ২ টি আধাপাকা ভবন আছে।
১ টি ছাত্রাবাস ও ১ টি খেলার মাঠ আছে।
এ প্রতিষ্ঠানে সহ-শিক্ষা ব্যবস্থা রয়েছে।
হাইদচকিয়া বহুমুখী উচ্চ বিদ্যালয়
হাইদচকিয়া বহুমুখী উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার পাইন্দং ইউনিয়নের হাইদচকিয়া গ্রামে অবস্থিত।
বিদ্যালয়টি ১৯২৬ সালে এম ই স্কুল হিসাবে প্রতিষ্ঠা লাভ করে। ১৯৭২ সালে প্রতিষ্ঠানটি মাধ্যমিক বিদ্যালয় হিসাবে পরিচিতি লাভ করে এবং ১৯৮৪ সালে বিদ্যালয়টি এমপিও ভূক্ত হয়।
বিদ্যালয় পরিচালনার জন্য জনাব আলহাজ্ব আফতাব উদ্দীন চৌধুরীকে সভাপতি করে ১১ সদস্যের একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ শাহ কামাল। এছাড়া আরো ১৭ জন শিক্ষক-শিক্ষিকা এ বিদ্যালয়ে কর্মরত আছেন।
এ বিদ্যালয়ে ১টি দ্বিতল ও ২টি একতলা ভবন রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে প্রায় এক হাজার শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৮৫%।
ভূজপুর ন্যাশনাল স্কুল এন্ড কলেজ
ভূজপুর ন্যাশনাল স্কুল এন্ড কলেজ বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার ভূজপুর ইউনিয়নে অবস্থিত।
ভূজপুর ন্যাশনাল উচ্চ বিদ্যালয়ে ২০১৩ সালে একাদশ ও দ্বাদশ শ্রেণী ভর্তির মাধ্যমে কলেজ প্রতিষ্ঠা হয়।
প্রতিষ্ঠানের অধ্যক্ষ জনাব মুরতুজা এনামুল হক।
প্রতিষ্ঠান ভবনটি একটি দ্বিতল ভবন।
এ প্রতিষ্ঠানে সহ-শিক্ষা ব্যবস্থা রয়েছে। উচ্চ মাধ্যমিক পর্যায় পর্যন্ত শিক্ষালাভের সুযোগ রয়েছে এ প্রতিষ্ঠানে।
বিগত বছরের পাশের হার ৯৫%।
অজ্ঞাতব্যক্তিভীতি
অজ্ঞাতব্যক্তিভীতি হল কোন বহিরাগত বা অপরিচিত মানুষের থেকে ভয় বা অবিশ্বাস।
অজ্ঞাতব্যক্তিভীতির প্রভাব গোষ্ঠীর ভিতরের মানুষের গোষ্ঠীর বাইরের মানুষের ওপর বা বিষয়ে সম্বন্ধ, অনুভূতি ইত্যাদিতে দেখা যায়। নিজের পরিচয় হারানোর ভয়, কর্মকাণ্ডের ওপর সন্দেহ, উগ্রতা, এবং তার উপস্থিতি নাকচ করে আগে থেকে ধারণা করে নিয়ে পবিত্রতা রক্ষা ইত্যাদি এর অন্তর্গত। অজ্ঞাতব্যক্তিভীতিকে "অন্য সংস্কৃতির অসমালোচনামূলক উৎকর্ষ" হিসাবে দেখানো যায়, যেখানে কোনো একটি সংস্কৃতিকে "অবাস্তব, রূঢ়বদ্ধভাবে ধৃত এবং বিদেশী" আখ্যা দেওয়া হয়।
অজ্ঞাতব্যক্তিভীতি এবং বর্ণবাদের (racism) ভেদ না বুঝে কখনো কখনো দুটি শব্দকে অন্যটির পরিবর্তে ব্যবহার করা হয়। কারণ বহুক্ষেত্রে, একই রাষ্ট্রের লোক একই বর্ণ বা জাতির হয়। সেইজন্য, অজ্ঞাতব্যক্তিভীতিকে বহিরাগত সংস্কৃতির বিরোধ বলে মনে করে পৃথক করা হয়।
অজ্ঞাতব্যক্তিভীতিকে "বহিরাগতের প্রতি দৃঢ়বদ্ধভাবে থাকা ভয়" বা "অচেনার ভয়" বলা যায়। অজ্ঞাতভীতির ইংরাজী শব্দ "জেনোফোবিয়া" (xenophobia) এসেছে গ্রীক জেনোস (ξένος) অর্থাৎ "অপরিচিত", "বহিরাগত" এবং ফোবোস (φόβος) অর্থাৎ "ভয়"-এর থেকে।
২০১৪ সালে, পেনাং রাজ্যে বিদেশিদের স্থানীয় খাবার রান্না করার উপর একটি নিষেধাজ্ঞা জারি করা হয়। খ্যাতনামা স্থানীয় রাঁধুনি রেজুয়াওয়ান ইসমাইল এই আইনের সমালোচনা করেন।
২০০৫ সালের ক্রোনুলা দাঙ্গা সংঘটিত হয় শ্বেতাঙ্গ ও লেবানিয় অস্ট্রেলীয়দের পরস্পরের প্রতি অবিশ্বাসপূর্ণ মনোভাবের জন্য।
দক্ষিণ আফ্রিকায় অজ্ঞাতব্যক্তিভীতি বর্ণভেদের যুগ এবং বর্ণভেদের পরবর্তী যুগ, উভয় সময়েই দেখা গেছে। দ্বিতীয় বুয়ার্স যুদ্ধের পর বুয়ারদের এবং ব্রিটিশদের মধ্যেকার সম্বন্ধ অধিক দুর্বল হয়ে পড়ে। অনেক গরিব আফ্রিকান ব্রিটিশদের ব্যবসায়িক স্থানসমূহ আক্রমণ করে। দক্ষিণ আফ্রিকায় সেকারণে অনেক আইন গৃহীত হয়, যেমন: "ইচ্ছুক না হওয়া" ভারতীয়দের বিতাড়ন করতে প্রণয়ন করা ১৯১৩ সালের "ইমিগ্রেণ্টস্ রেগুলেশন অ্যাক্ট"। "টাউনশিপ ফ্র্যানচাইজি অর্ডিনেন্স অব ১৯২৪"-এ ভারতীয়দেরকে মিউনিসিপাল ফ্র্যানচাইজির থেকে বঞ্চিত করতে তৈরি করা হয়েছিল।
১৯৯৪ এবং ১৯৯৫-তে জোহানেসবার্গে বিদেশীদের ওপর আক্রমণ চালানো হয়। দাবী করা হয় যে, পুলিশরা যেন বিদেশীদের তাদের দেশ থেকে বের করে দেয়। ২০০৮ এ একই স্থানে পুনরায় আক্রমণ ঘটে। হাজার হাজার বিদেশীকে স্থান ত্যাগ করতে হয়; তাদের সম্পত্তি, বাণিজ্য প্রতিষ্ঠান এবং ঘরবাড়ি লুট করা হয়। এই আক্রমণে ৫৬ জনের মৃত্যু হয়।
২০১৫-তে, দক্ষিণ আফ্রিকায় পুনরায় অজ্ঞাতব্যক্তিভীতি সম্বন্ধীয় আক্রমণ সংঘটিত হয় জিম্বাবুয়ে থেকে আসা লোকজনের বিরুদ্ধে। জুলু রাজা গুডউইল জ্বেলিথিনি কভেকুজুলু বিদেশীদের "তল্পিতল্পা গুটিয়ে দেশ ছাড়ো" বলার পরেই এমনটা হয়। ২০ এপ্রিল ২০১৫-এর তথ্যানুযায়ী, এই ঘটনায় ৭ জনের মৃত্যু, এবং ২০০০-এরও বেশি বিদেশী স্থানচ্যুত হয়।
ধীরেন্দ্রলাল ধর
ধীরেন্দ্রলাল ধর (১২ জানুয়ারি, ১৯১৩ - ২০ সেপ্টেম্বর ১৯৯১) একজন খ্যাতনামা বাঙালি সাহিত্যিক। তিনি শিশুসাহিত্যে তার অবদানের জন্যে ভারতের জাতীয় পুরষ্কার পান।
ধীরেন্দ্রলাল কলকাতায় জন্মগ্রহণ করেন। পিতার নাম ছিল অমৃতলাল ধর। আর্য মিশন ইনস্টিটিউশন ও বিদ্যাসাগর কলেজ থেকে শিক্ষা সম্পন্ন করেন। তিনি তিনি কর্পোরেশন টিচার্স ট্রেনিং কলেজ থেকে শিক্ষন নেন ও শিক্ষকতা কাজে যোগদান করেন। স্বদেশী মনোভাবাপন্ন ধীরেন্দ্রলাল ১৯২৮ খৃষ্টাব্দ থেকে ভারতীয় জাতীয় কংগ্রেস দলের সাথে যুক্ত হন। লবণ সত্যাগ্রহতে অংশ নিয়েছিলেন। পরে হিন্দু মহাসভার যুব শাখাতে যোগ দেন।
সাহিত্যিক ধীরেন্দ্রলাল গল্প, উপন্যাস, গোয়েন্দা ও এডভেঞ্চার কাহিনী, জীবনী, নাটক, প্রবন্ধ সাহিত্যের প্রায় সমস্ত শাখায় অবদান রেখে গেছেন। তার প্রকাশিত গ্রন্থের সংখ্যা শতাধিক। তার প্রথম প্রকাশিত গ্রন্থ 'মৃত্যুর পশ্চাতে' ১৯৩৪ সালে বের হয়। উল্লেখযোগ্য অন্যান্য রচনাগুলির মধ্যে আছে "গল্প হলেও সত্যি, আমার দেশের মানুষ, মহাকালের পূজারী, পশ্চিম দিগন্তে, বিপদের বেড়াজাল, সিপাহী যুদ্ধের কাহিনী, অসি বাজে ঝনঝন, এই দেশেরই মেয়ে, রঙমহল, বাংলার ডাকাত, মহাকাল, এডভেঞ্চার অমনিবাস, নালন্দা থেকে লুম্বিনী" ইত্যাদি। তার রচিত বড়দের জন্যে লেখা উপন্যাসগুলির মধ্যে রয়েছে রতিবিলাপ, ঢেউ, আলোর ইশারা, বড়সাহেব, বোমা ও বারুদ। ধীরেন্দ্রলাল ধরের লেখা "প্রিয়দর্শী অশোক, নীলকর এলো দেশে, মন্দিরে মন্দিরে" ইত্যাদি গ্রন্থ পুরষ্কৃত হয়েছে। তিনি বহু বই ও পত্রিকা সম্পাদনাও করেছেন। শিশুসাহিত্যের জন্যে ১৯৭৯ সালে ভারত সরকার দ্বারা জাতীয় পুরষ্কার পান ধীরেন্দ্রলাল।
১৯৯১ সালের ২০ সেপ্টেম্বর মারা যান সাহিত্যিক ধীরেন্দ্রলাল ধর।
বিভাবতী বসু
বিভাবতী বসু একজন গান্ধীবাদী সমাজকর্মী ও ভারতের স্বাধীনতা আন্দোলনের অন্যতম সহায়ককারী মহিলা কর্মী ছিলেন। তিনি দেশনেতা ও ব্যারিস্টার শরৎচন্দ্র বসুর সহধর্মিণী।
বিভাবতী বসু গান্ধীবাদী আন্দোলনে যুক্ত ছিলেন। ১৯২১ খৃষ্টাব্দে গান্ধীজির বিদেশী দ্রব্য বর্জন আন্দোলনে সক্রিয় ছিলেন। চরকা কেটে, খদ্দরের কাপড় তৈরি করে বাড়ি বাড়ি বিক্রি করতেন। তার স্বামী শরৎ বসু ও দেবর নেতাজী সুভাষচন্দ্র বসুর বহু গুরুত্বপূর্ণ ও গোপনীয় রাজনৈতিক কাজের সাথী ছিলেন তিনি। বাড়ির পুরুষদের অনুপস্থিতিতে পুলিশ তাদের উডবার্ন রোডের বাড়ি তল্লাশি কর‍তে এলে পরিস্থিতির মোকাবিলা করেন। ১৯৩৩ সালে অসুস্থ সুভাষচন্দ্রকে সরকার বিদেশে পাঠাবার ব্যবস্থা করলে তিনিই সমস্ত ব্যবস্থাপনার দায়িত্বে ছিলেন। ১৯৪১ সালে নেতাজী অন্তর্ধানে যাওয়ার ব্যাপারেও যুক্ত ছিলেন তিনি। সুভাষচন্দ্র তাকে মেজোবৌদি বলে সম্বোধন করতেন। বিদেশ থেকে বিভাবতী দেবীকে একাধিক পত্র লেখেন সুভাষ। ১৯৫০ সালে স্বামী শরৎচন্দ্রের মৃত্যুর পর প্রত্যক্ষ রাজনীতিতে জড়িত হন।
২৩ জুন, ১৯৫৪ সালে মারা যান বিভাবতী বসু। তার স্মৃতিতে কলকাতার উডবার্ন পার্কের নতুন নামকরণ করা হয় বিভাবতী সরণি।
ওয়ান্ডার ওম্যান
ওয়ান্ডার ওম্যান হল একটি কাল্পনিক সুপারহিরো চরিত্র, যা ডিসি কমিকস কর্তৃক প্রকাশিত মার্কিন কমিক বইয়ে দেখা যায়। এই চরিত্রটি জাস্টিস লিগের প্রতিষ্ঠাকালীন সদস্য, মনুষ্য-দেবী, এবং আমাজনীয় জনগণের দূত। তার নিজের দেশে তার দাপ্তরিক নাম হল থেমিস্কিরার যুবরাজ্ঞী ডায়ানা, হিপ্পোলিতার কন্যা। মনুষ্য সমাজে অন্তর্ভুক্তি কালে সে তার নাগরিক পরিচিতি যুবরাজ্ঞী ডায়ানা গ্রহণ করে। এই চরিত্রটিকে "অ্যামেজিং আমাজন", "স্পিরিট অব ট্রুথ", "থেমিস্কিরাস চ্যাম্পিয়ন", এবং "প্রেম ও যুদ্ধের দেবী" বলেও ডাকা হয়।
ওয়ান্ডার ওম্যানের লেখক মার্কিন মনোরোগ বিশেষজ্ঞ ও লেখক উইলিয়াম মৌল্টন মার্স্টন, এবং চিত্রশিল্পী হ্যারি জি. পিটার। মার্স্টনের স্ত্রী এলিজাবেথের প্রেমিক অলিভ বাইরনকে মার্স্টনের অনুপ্রেরণা বলে উল্লেখ করা হয়। মার্স্টন নারীবাদী ও জন্ম নিয়ন্ত্রণে পাইওনিয়ার মার্গারেট স্যাঙ্গার থেকেও অনেক অনুপ্রাণিত হয়েছেন। এই চরিত্রটি প্রথম দেখা যায় ১৯৪১ সালের অক্টোবরে "অল স্টার কমিকস" #৮ এ এবং প্রথম কভারে আসে ১৯৪২ সালের জানুয়ারিতে সেন্সেশন কমিকস #১ এ। ১৯৮৬ সাল এক বছর ব্যতীত প্রায় নিয়মিতই ডিসি কমিকস থেকে ওয়ান্ডার ওম্যান শিরোনাম প্রকাশ হয়।
"অল স্টার কমিকস" #৮ এ প্রথম প্রকাশিত হওয়ার পরে যুবরাজ্ঞী ডায়ানা/ওয়ান্ডার ওম্যান কমিক বইয়ের বাইরেও কয়েকটি ফরম্যাটে প্রকাশিত হয়েছে। এই ধরনসমূহ হল অ্যানিমেশন টেলিভিশন শো, ডিরেক্ট-টু-ডিভিডি অ্যানিমেশন চলচ্চিত্র, ভিডিও গেম, ১৯৭০ এর দশকের লাইভ-অ্যাকশন টেলিভিশন শো "ওয়ান্ডার ওম্যান", ২০১৪ সালের কম্পিউটার অ্যানিমেশন চলচ্চিত্র "দ্য লেগো মুভি" (প্রথম রূপালি পর্দায় অভিষেক), এবং লাইভ-অ্যাকশন ডিসি কমিকস চলচ্চিত্র "" (২০১৬) ও "ওয়ান্ডার ওম্যান" (২০১৭)। ২০১৭ সালের নভেম্বরে ডিসি কমিকসের "জাস্টিস লিগ" ছবিতে দেখা যাবে।
খামোশ খউফ কি রাত
খামোশ খউফ কি রাত একটি বলিউড নির্মিত হিন্দি রহস্যকাহিনী মূলক চলচ্চিত্র। এই ছবিটি পরিচালনা করেন অভিনেতা ও পরিচালক দীপক তিজোরি। হলিউডের রহস্য চলচ্চিত্র আইডেন্টিটি'র অনুকরনে এটি নির্মিত।
দুটি কাহিনী পাশাপাশি চলেছে এই সিনেমায়। একটি বর্তমানে অপরটি ফ্ল্যাশব্যাকে। সিরিয়াল কিলার মানসকে পরের দিন ফাঁসির সাজা শোনানো হবে। মানস যার চিকিৎসায় ছিল সেই ডাক্তার শ্রীমতি সাক্ষী সাগর হঠাৎ কিছু ভয়েস রেকর্ড উদ্ধার করেন যার দ্বারা তিনি প্রমান করতে চান অপরাধী দ্বৈতসত্বার অধিকারী মানসিক রোগী। তিনি এই ফাঁসি বন্ধের জন্যে জরুরী ভিত্তিতে উচ্চপদস্থ কর্মকর্তা ও জজসাহেবকে অনুরোধ করেন। মধ্যরাত্রে এই আলোচনা বসে। অপরদিকে দেখা যায় তীব্র বৃষ্টির রাতে অভিনেত্রী কাশ্মীরাকে নিয়ে গাড়ি চালাচ্ছে তার বডিগার্ড অবিনাশ। রাস্তায় এক মহিলা তার গাড়ীর সামনে এলে মারাত্মক আহত হয়। অবিনাশ তাকে ও তার স্বামী পুত্রকে গাড়িতে করে নিয়ে আসে একটি ছোট্ট মোটেলে। কাশ্মীরা অবিনাশকে বারন করে তাদের সাহায্য করতে কিন্তু অবিনাশ ডাক্তারের সন্ধানে আবার বেরিয়ে যায় ও ব্যর্থ হয়। ফিরে এসে সে নিজেই ক্ষত সেলাই করে আহতের। ইতিমধ্যে ওই মোটেলে একে একে আশ্রয়ের জন্যে এসে জোটে বার ড্যান্সার সোনিয়া, একটি নবদম্পতি, এক খুনী অপরাধী কে নিয়ে পুলিশ ইনস্পেকটর যতীন। মোটেলের একমাত্র কর্মচারী আদি সকলকে নির্দিষ্ট ঘরে পাঠিয়ে দেয়। এবার রহস্যজনক ভাবে খুন হতে থাকে একের পর একজন। বোঝা যায় উপস্থিত কেউ একজন খুন করে চলেছে কিন্তু কে তা বোঝা যায়না। সকলেই একে অপরকে সন্দেহ করে।
ওয়ান্ডার ওম্যান (২০১৭-এর চলচ্চিত্র)
ওয়ান্ডার ওম্যান ২০১৭ সালে মুক্তিপ্রাপ্ত মার্কিন সুপারহিরো চলচ্চিত্র, যা ডিসি কমিকসের "একই নামের" কমিক বই অবলম্বনে নির্মিত হয়েছে। এটি ডিসি এক্সটেন্ডেড ইউনিভার্সের চতুর্থ কিস্তি। ছবিটি পরিচালনা করেছেন প্যাটি জেনকিন্স এবং জ্যাক স্নাইডার, অ্যালান হাইনবার্গ ও জ্যাসন ফুক্‌স গল্প অনুসারে চিত্রনাট্য লিখেছেন অ্যালান হাইনবার্গ। এতে নাম ভূমিকায় অভিনয় করেছেন গাল গাদোত এবং অন্যান্য প্রধান চরিত্রে অভিনয় করেছেন ক্রিস পাইন, রবিন রাইট, ড্যানি হাস্টন, ডেভিড থিউলিস, কনি নিয়েলসন ও এলেনা আনায়া। এটি "" চলচ্চিত্রের পর এই নাম চরিত্রের দ্বিতীয় লাইভ-অ্যাকশন চলচ্চিত্র। প্যাটি জেনকিন্স প্রথম নারী পরিচালক যিনি কোন সুপারহিরো কমিক বইয়ের লাইভ-অ্যাকশন চলচ্চিত্র নির্মাণ করেছেন।
ওয়ান্ডার ওম্যান চলচ্চিত্রের উদ্বোধনী প্রদর্শনী হয় ২০১৭ সালের ১৫ মে সাংহাইয়ে এবং মার্কিন যুক্তরাষ্ট্রে ২০১৭ সালের ২ জুন টুডি, থ্রিডি ও আইম্যাক্স থ্রিডি প্রেক্ষাগৃহে মুক্তি পায়।২০১৩ সালের শেষের দিকে জ্যাক স্নাইডার গাল গাদোতকে ২০১৬ সালের "" চলচ্চিত্রের জন্য নির্বাচন করেন। এই চরিত্রের জন্য অন্য পছন্দ ছিল এলোডি ইউং এবং ওলগা কুরিলেঙ্কো।
গাদোত এই চরিত্রের জন্য ডায়েট করেন, মার্শাল আর্টের প্রশিক্ষণ নেন এবং তার পেশিতে ১৭ পাউন্ড মাংস বৃদ্ধি করেন। গাদোতকে পূর্বে "ম্যান অব স্টিল" চলচ্চিত্রে খল চরিত্রে অভিনয়ের প্রস্তাব দেওয়া হয়েছিল, কিন্তু সে সময় তিনি অন্তঃস্বত্তা থাকার কারণে সেই প্রস্তাব ফিরিয়ে দেন; যা তাকে ওয়ান্ডার ওম্যান চরিত্রের জন্য প্রাথমিক বাছাইয়ে রাখতে সহায়তা করে। গাদোত তিনটি চলচ্চিত্রের জন্য চুক্তিবদ্ধ হন। এই চলচ্চিত্রের জন্য তাকে $৩০০,০০০ দেওয়া হয়।
ওয়ান্ডার ওম্যান চলচ্চিত্রের উদ্বোধনী প্রদর্শনী অনুষ্ঠিত হয় ২০১৭ সালের ১৫ মে সাংহাইয়ে। ছবিটির লন্ডনের প্রদর্শনী অনুষ্ঠিত হওয়ার তারিখ নির্ধারণ করা হয়েছিল ২০১৭ সালের ৩১ মে ওডিয়ন লেইস্টার স্কয়ারে, কিন্তু ২০১৭ ম্যানচেস্টার বোমা হামলার কারণে তা বাতিল করা হয়। ছবিটি মার্কিন যুক্তরাষ্ট্রের লস আঞ্জেলেসে ২৫ মে প্রদর্শিত হয় এবং লাতিন আমেরিকায় মেক্সিকো সিটিতে ২৭ মে প্রদর্শিত হয়। ছবিটি আইম্যাক্স প্রেক্ষাগৃহসহ বিশ্বব্যাপী ২ জুন মুক্তি পায়, যদিও প্রথমে এর মুক্তির দিন ধার্য করা হয়েছিল ২৩ জুন। এর পূর্বে ছবিটি ৩১ মে বেলজিয়াম, সিঙ্গাপুর, ও দক্ষিণ কোরিয়ায় প্রেক্ষাগৃহে মুক্তি পায়।
মাংকি ডি লুফি
মাংকি ডি লুফি () হচ্ছে জনপ্রিয় জাপানি মাঙ্গা সিরিজ ওয়ান পিসের কেন্দ্রীয় কিশোর চরিত্র। সিরিজটি চিত্রিত করেছেন ইচিরো ওডা। ১৯৯৭ সালের ১৯ জুলাই সাপ্তাহিক শনেন জাম্প ম্যাগাজিনে ওয়ান পিসের প্রথম চ্যাপ্টারে মাংকি ডি লুফি চরিত্রটি প্রথম প্রকাশ পায়। লুফি নিজের অজান্তে অতিপ্রাকৃত ফল (গাম-গাম ফ্রুট) খেয়ে ফেলে যার জন্য তার শরীর রাবারের বৈশিষ্ট পায়। লুফি নিজেকে জলদস্যুদের রাজা হিসাবে প্রতিষ্ঠা করতে স্ট্র হ্যাট পাইরেটস নামের জলদস্যু দল তৈরি করে এবং তাদের নিয়ে বিশ্বের সেরা গুপ্তধন “ওয়ান পিস” খুজতে সাগর অভিযানে বেরোয়।
আনসার বিদ্রোহ
সেনাবাহিনীর কর্মকর্তাদের প্রত্যাহার, রেশন-বেতন বৃদ্ধিসহ বেশ কিছু দাবিতে ১৯৯৪ সালে আনসার বাহিনীর সদস্যদের মধ্যে অসন্তোষ দেখা দেয়। যা ওই বছরের ৩০শে নভেম্বর বিদ্রোহে রুপ নেয়। ওই দিন আনসার সদস্যরা ৪০ জন সেনা কর্মকর্তা ও তাদের পরিবারকে জিম্মি করে এবং তৎকালীন প্রধানমন্ত্রী খালেদা জিয়ার সাথে সাক্ষাত করতে চান। প্রধানমন্ত্রীর নির্দেশে ওই বছরের ৪ঠা ডিসেম্বর সেনাবাহিনী, বিডিআর (বর্তমান বিজিবি) ও পুলিশ বিদ্রোহ নিয়ন্ত্রণ করে। যৌথ অভিযানে ৪ জন বিদ্রোহী মারা যায় ও ১৫০ জন আহত হয়। ব্যর্থ হয় আনসারদের বিদ্রোহ। ঘটনার পরে শাস্তি হিসেবে দুই হাজার ৪৯৬ জন আনসার সদস্যকে গ্রেপ্তার ও চাকরিচ্যুত করা হয়।
রাইপুর ব্লক মহাবিদ্যালয়
রাইপুর ব্লক মহাবিদ্যালয় হল পশ্চিমবঙ্গের বাঁকুড়া জেলার রাইপুরে অবস্থিত একটি সাধারণ ডিগ্রি কলেজ। ২০১০ সালে প্রতিষ্ঠিত এই কলেজে কলা বিভাগে স্নাতক পাঠক্রম চালু রয়েছে। কলেজটি বাঁকুড়া বিশ্ববিদ্যালয় কর্তৃক অনুমোদিত এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।
রাইপুর ব্লক মহাবিদ্যালয়ের বিভাগগুলি হল: বাংলা, ইংরেজি, ইতিহাস, দর্শন, সংস্কৃত। সাঁওতালি ও রাষ্ট্রবিজ্ঞান।
স্বামী স্ত্রী (১৯৮৭-এর চলচ্চিত্র)
স্বামী স্ত্রী সুভাষ দত্ত পরিচালিত ১৯৮৭ সালের বাংলাদেশী রোম্যান্টিক নাট্য চলচ্চিত্র। এস এস প্রডাকশন্সের ব্যানারে ছবিটি প্রযোজনা করেছেন শাবানা। এতে প্রধান চরিত্রে অভিনয় করেছেন শাবানা, রাজ্জাক, আলমগীর, পারভীন সুলতানা দিতি, রাজীব প্রমুখ।
স্বামী স্ত্রী চলচ্চিত্রটি ১৯৮৭ সালে ৩১ জুলাই বাংলাদেশে মুক্তি পায়। পারভীন সুলতানা দিতি এই ছবিতে সাবিনা চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন।স্বামী স্ত্রী চলচ্চিত্রের গানের সুর ও সঙ্গীত পরিচালনা করেছেন আলাউদ্দিন আলী। গীত রচনা করেছেন আলাউদ্দিন আলী ও প্রদীপ গোস্বামী। গান রেকর্ড করা হয় বারী রেকর্ডিং স্টুডিওতে। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, ও শামীমা ইয়াসমিন দিবা।
কাঞ্চননগর বহুমুখী উচ্চ বিদ্যালয়
কাঞ্চননগর বহুমুখী উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার কাঞ্চননগর ইউনিয়নে অবস্থিত।
বিদ্যালয়টি ১৯৭১ সালে প্রতিষ্ঠিত হয়।
প্রতিষ্ঠানের অধ্যক্ষ জনাব মোহাম্মদ আবদুস সাত্তার। এছাড়া আরো ১১ জন শিক্ষক-শিক্ষিকা এ বিদ্যালয়ে কর্মরত আছেন।
প্রতিষ্ঠান ভবনটি একটি দ্বিতল ভবন।
এ প্রতিষ্ঠানে সহ-শিক্ষা ব্যবস্থা রয়েছে।
বিগত বছরের পাশের হার ৮০%।
ষষ্ঠীপদ চট্টোপাধ্যায়
ষষ্ঠীপদ চট্টোপাধ্যায় (জন্ম: ১৯৪১) একজন বাঙালি শিশুসাহিত্যিক যিনি রহস্য ও গোয়েন্দা কাহিনী লেখার জন্যে খ্যাত। তার সৃষ্ট জনপ্রিয়তম গোয়েন্দাকাহিনী পান্ডব গোয়েন্দা সিরিজ।
ষষ্ঠীপদ চট্টোপাধ্যায় ২৫ ফাল্গুন, ১৩৪৭ বঙ্গাব্দে হাওড়া জেলার খুরুট ষষ্ঠীতলায় জন্মগ্রহণ করেন। কিশোর বয়েস থেকেই সাহিত্যসাধনা শুরু হয় তার। ছোটবেলায় এডভেঞ্চার প্রিয় ছিলেন ও বিভিন্ন জায়গায় সাধু সন্ন্যাসীর সঙ্গ করেছেন। তার গল্প উপন্যাসে ভ্রমনের ছাপ পাওয়া যায়। বর্তমানে হাওড়ার রামরাজাতলাতে নিজ বাসভবনে থাকেন এই সাহিত্যিক।
১৯৬১ সাল থেকে আনন্দবাজার পত্রিকার রবিবাসরীয়'র সাথে যুক্ত হন ষষ্ঠীপদ। তিনি অজস্র রহস্-রোমাঞ্চ কাহিনী, ভৌতিক গল্প, ভ্রমণকাহিনী লিখেছেন। ১৯৮১ সালে তার সৃষ্ট পাণ্ডব গোয়েন্দার কাহিনী সর্বাধিক জনপ্রিয়তা দেয় তাকে। এই কাহিনীগুলি কার্টুন চিত্রে ছোটপর্দাতে পরিবেশিত হয়েছে। পান্ডব গোয়েন্দা ছাড়াও প্রাইভেট ডিটেকটিভ অম্বর চ্যাটার্জী, গোয়েন্দা তাতারের অভিযান ইত্যাদি সিরিজ রচনা করেছেন তিনি। তার প্রকাশিত গ্রন্থগুলির মধ্যে চতুর্থ তদন্ত, সোনার গণপতি হীরের চোখ, কাকাহিগড় অভিযান, সেরা রহস্য পঁচিশ, সেরা গোয়েন্দা পঁচিশ, রহস্য রজনীগন্ধার, দেবদাসী তীর্থ, কিংবদন্তীর বিক্রমাদিত্য, পূণ্যতীর্থে ভ্রমন, কেদারনাথ, হিমালয়ের নয় দেবী ইত্যাদির নাম করা যায়।
ষষ্ঠীপদ চট্টোপাধ্যায় ২০১৭ সালে শিশুসাহিত্যে তার অবদানের জন্য পশ্চিমবঙ্গ সরকার প্রদত্ত সাহিত্য অকাদেমি পুরষ্কার পেয়েছেন।
সমিতিরহাট উচ্চ বিদ্যালয়
সমিতিরহাট উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার সমিতিরহাট ইউনিয়নের নিশ্চিন্তাপুর গ্রামে অবস্থিত।
১৯৬৫ সালে এ বিদ্যালয়টি প্রতিষ্ঠিত হয়।
বিদ্যালয় পরিচালনার জন্য ১০ সদস্যের একটি পরিচালনা পরিষদ রয়েছে।
এ বিদ্যালয়ের প্রধান শিক্ষক জনাব মোহাম্মদ মঈন উদ্দীন। এছাড়া আরো ৯ জন শিক্ষক-শিক্ষিকা এ বিদ্যালয়ে কর্মরত আছেন।
এ বিদ্যালয়ে তিনটি একতলা ভবন রয়েছে।
এ বিদ্যালয়ে সহ-শিক্ষা ব্যবস্থা রয়েছে। বর্তমানে ছয় শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৯০%।
জাহানারা মমতাজ বালিকা উচ্চ বিদ্যালয়
জাহানারা মমতাজ বালিকা উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার জাফতনগর ইউনিয়নে অবস্থিত।
১৯৭০ সালে এ বিদ্যালয়টি প্রতিষ্ঠিত হয়।
এ বিদ্যালয়ের প্রধান শিক্ষক জনাবা পল্লবী খাস্তগীর। এছাড়া আরো ৯ জন শিক্ষক-শিক্ষিকা এ বিদ্যালয়ে কর্মরত আছেন।
বিদ্যালয় ভবনটি একটি একতলা ভবন।
এটি একটি বালিকা মাধ্যমিক বিদ্যালয়।
বিগত বছরের পাশের হার ৮৫%।
উত্তর ধর্মপুর উচ্চ বিদ্যালয়
উত্তর ধর্মপুর উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার ধর্মপুর ইউনিয়নের উত্তর ধর্মপুর গ্রামে অবস্থিত।
১৯৬৮ সালে এ বিদ্যালয়টি প্রতিষ্ঠিত হয়।
এ বিদ্যালয়ের প্রধান শিক্ষক জনাব মোহাম্মদ বেলাল উদ্দীন।
বিদ্যালয়ে দুইটি একতলা ভবন রয়েছে।
এ বিদ্যালয়ে সহ-শিক্ষা ব্যবস্থা রয়েছে।
বিগত বছরের পাশের হার ৮৯%।
ধর্মপুর বহুমুখী উচ্চ বিদ্যালয়
ধর্মপুর বহুমুখী উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার ধর্মপুর ইউনিয়নে অবস্থিত।
১৯৫২ সালে বিদ্যালয়টি প্রতিষ্ঠিত হয়।
এ বিদ্যালয়ে সহ-শিক্ষা ব্যবস্থা রয়েছে। গরীব ও মেধাবী শিক্ষার্থীদের সুযোগ সুবিধা প্রদান করা হয়।
২০০১ সালে এ বিদ্যালয়ের প্রাক্তন প্রধান শিক্ষক জনাব নুরুল আজিম শ্রেষ্ঠ শিক্ষক হন। ২০১৮ সালে এ বিদ্যালয়ের বর্তমান প্রধান শিক্ষক জনাব মুহাম্মদ একরাম উল্লাহ চট্টগ্রাম জেলার শ্রেষ্ঠ প্রধান শিক্ষক নিযুক্ত হন।
এছাড়া প্রতি বছর এ বিদ্যালয় থেকে জেএসসি ও এসএসসি পরীক্ষায় অংশগ্রহণ করে এ+ সহ কৃতিত্বপূর্ণ ফলাফল অর্জন করে আসছে।
তাম্বুলপুর ইউনিয়ন
তাম্বুলপুর ইউনিয়ন বাংলাদেশের পীরগাছা উপজেলার অন্তর্গত একটি ইউনিয়ন।
ধর্মপুর কমল কৃঞ্চ বালিকা উচ্চ বিদ্যালয়
ধর্মপুর কমল কৃষ্ণ বালিকা উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার ধর্মপুর ইউনিয়নের ৭নং ওয়ার্ডে অবস্থিত।
১৯৭৬ সালে এ বিদ্যালয়টি প্রতিষ্ঠিত হয়।
বিদ্যালয় পরিচালনা পরিষদের সভাপতি মোহাম্মদ শাহজাহান চৌধুরী।
এ বিদ্যালয়ের প্রধান শিক্ষক জনাব মোহাম্মদ আনোয়ার।
বিদ্যালয়ে দুইটি একতলা ভবন রয়েছে।
এটি একটি বালিকা মাধ্যমিক বিদ্যালয়।
বিগত বছরের পাশের হার ৮৮%।
নানুপুর আবু সোবহান উচ্চ বিদ্যালয়
নানুপুর আবু সোবহান উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার নানুপুর ইউনিয়নে অবস্থিত।
১৯৪২ সালে এ বিদ্যালয়টি প্রতিষ্ঠিত হয়।
এ বিদ্যালয়ের প্রধান শিক্ষক জনাব মোহাম্মদ শাহজাহান।
বিদ্যালয় ভবনটি একটি দ্বিতল ভবন।
এ বিদ্যালয়ে সহ-শিক্ষা ব্যবস্থা রয়েছে।
বিগত বছরের পাশের হার ৯৮.৫৭%।
মাইজভাণ্ডার আহমদিয়া উচ্চ বিদ্যালয়
মাইজভাণ্ডার আহমদিয়া উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার নানুপুর ইউনিয়নের মাইজভাণ্ডার গ্রামে অবস্থিত।
১৯৯৬ সালে এ বিদ্যালয়টি প্রতিষ্ঠিত হয়।
এ বিদ্যালয়ের প্রধান শিক্ষক জনাব আবুল কালাম। এছাড়া আরো ১১ জন শিক্ষক-শিক্ষিকা এ বিদ্যালয়ে কর্মরত আছেন।
বিদ্যালয়ে দুইটি একতলা ভবন রয়েছে।
এ বিদ্যালয়ে সহ-শিক্ষা ব্যবস্থা রয়েছে।
নানুপুর বালিকা উচ্চ বিদ্যালয়
নানুপুর বালিকা উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার নানুপুর ইউনিয়নে অবস্থিত।
বিদ্যালয়টি নারী শিক্ষার উন্নয়নে অত্র এলাকার শিক্ষানুরাগী ব্যক্তিবর্গ শাহ মোহাম্মদ দীঘির পাড়ে প্রাকৃতিক মনোরম পরিবেশে ১৯৮৪ সালে এ বিদ্যালয়টি প্রতিষ্ঠা করেন।
বিদ্যালয় পরিচালনার জন্য জনাবা খাদিজাতুল আনোয়ার সনিকে সভাপতি করে ১১ সদস্যের একটি পরিচালনা পরিষদ রয়েছে।
এ বিদ্যালয়ের প্রধান শিক্ষক জনাব মোহাম্মদ জানে আলম। এছাড়া আরো ১২ জন শিক্ষক-শিক্ষিকা এ বিদ্যালয়ে কর্মরত আছেন।
বিদ্যালয় ভবনটি একটি দ্বিতল ভবন।
এটি একটি বালিকা মাধ্যমিক বিদ্যালয়। বর্তমানে ছয় শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৯৮%। ২০০৯ সালে ১ জন, ২০১০ সালে ৭ জন, ২০১১ সালে ১ জন ও ২০১২ সালে ৪ জন ট্যালেন্টপুল সহ সর্বমোট ২৬ জন শিক্ষার্থী জুনিয়র বৃত্তি পেয়েছে।
শাহনগর বহুমুখী উচ্চ বিদ্যালয়
শাহনগর বহুমুখী উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার লেলাং ইউনিয়নের শাহনগর গ্রামে অবস্থিত।
বিদ্যালয়টি ১৯৫৮ সালে প্রতিষ্ঠিত হয়।
বিদ্যালয় ভবনটি একটি 'L' আকৃতির দ্বিতল ভবন।
এ বিদ্যালয়ে সহ-শিক্ষা ব্যবস্থা রয়েছে।
গোপালঘাটা উচ্চ বিদ্যালয়
গোপালঘাটা উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার লেলাং ইউনিয়নের গোপালঘাটা গ্রামে অবস্থিত।
বিদ্যালয়টি ১৯৯৯ সালে প্রতিষ্ঠিত হয়।
এ বিদ্যালয়ে সহ-শিক্ষা ব্যবস্থা রয়েছে।
রোসাংগিরী উচ্চ বিদ্যালয়
রোসাংগিরী উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার রোসাংগিরী ইউনিয়নে অবস্থিত।
বিদ্যালয় ভবনটি একটি দ্বিতল ভবন।
এ বিদ্যালয়ে সহ-শিক্ষা ব্যবস্থা রয়েছে।
রোসাংগিরী বালিকা উচ্চ বিদ্যালয়
রোসাংগিরী বালিকা উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার রোসাংগিরী ইউনিয়নে অবস্থিত।
বিদ্যালয় ভবনটি একটি দ্বিতল ভবন।
এটি একটি বালিকা মাধ্যমিক বিদ্যালয়।
আজিমনগর আহমদিয়া রহমানিয়া উচ্চ বিদ্যালয়
আজিমনগর আহমদিয়া রহমানিয়া উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার রোসাংগিরী ইউনিয়নের আজিমনগর গ্রামে অবস্থিত।
১৯৯৮ সালে বিদ্যালয়টি প্রতিষ্ঠিত হয়।
বিদ্যালয় পরিচালনার জন্য ১১ সদস্যের একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ বিল্লাল হোসেন।
বিদ্যালয় ভবনটি একটি একতলা ভবন।
এ বিদ্যালয়ে সহ-শিক্ষা ব্যবস্থা রয়েছে।
নারায়ণহাট বালিকা উচ্চ বিদ্যালয়
নারায়ণহাট বালিকা উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার নারায়ণহাট ইউনিয়নে অবস্থিত।
এটি একটি বালিকা মাধ্যমিক বিদ্যালয়।
নারায়ণহাট কলেজিয়েট উচ্চ বিদ্যালয়
নারায়ণহাট কলেজিয়েট উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার নারায়ণহাট ইউনিয়নে অবস্থিত।
১৯৮৯ সালে বিদ্যালয়টি প্রতিষ্ঠিত হয়।
বিদ্যালয় পরিচালনার জন্য জনাব আলহাজ্ব শাহজাহান চৌধুরীকে সভাপতি করে ১১ সদস্যের একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ আবু তাহের চৌধুরী। এছাড়া আরো ১১ জন শিক্ষক-শিক্ষিকা এ বিদ্যালয়ে কর্মরত আছেন।
বিদ্যালয় ভবনটি একটি দ্বিতল ভবন।
এ বিদ্যালয়ে সহ-শিক্ষা ব্যবস্থা রয়েছে।
নারায়ণহাট উচ্চ বিদ্যালয়
নারায়ণহাট উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার নারায়ণহাট ইউনিয়নে অবস্থিত।
এ বিদ্যালয়ে সহ-শিক্ষা ব্যবস্থা রয়েছে।
আজাইবুল মাখলুকাতি ওয়া গারাইয়িবুল মওজুদাত
আজাইবুল মাখলুকাতি ওয়া গারাইয়িবুল মওজুদাত (আরবি ভাষায়: عجائب المخلوقات و غرائب الموجودات‎‎, meaning "বিদ্যমান প্রাণী এবং অদ্ভুত জিনিসসমূহর বিস্ময়") ত্রয়োদশ শতাব্দীতে আরবি ভাষায় লিখা এক বিশ্বতত্ত্ব বিষয়ক গ্রন্থ। এর লেখক হচ্ছেন ইসলামি স্বর্ণযুগের একজন ফারসী জ্যোতির্বিজ্ঞানী, জাকারিয়া আল-কাজউইনি যিনি ৬০০ হিজরি/১২০৩ খ্রিষ্টাব্দে জন্মগ্রহণ করেন।
আল-কাজউইনি তাঁর গবেষণার সূত্র হিসেবে পঞ্চাশজন ব্যক্তির নাম উল্লেখ করেন যাদের মধ্যে অধিক ব্যক্তিই ছিলেন প্রাচীনকালের ইতিহাসবিদ এবং ভূগোলবিদগণ। এদের মধ্যে উল্লেখিত ছিলেন আল-ইস্তাখরি, ইবনে ফাদলান,আল-মাসুদি, ইবনে হাওকাল, আল বিরুনি, ইবনে আসির, মোহাম্মদ ইবনে আহমদ শামসুদ্দিন আল-মাকদিসি এবং আল রাযী। যদিও আল-কাজউইনির এই কৃতি জানা-অজানা সূত্র দ্বারা লেখা হয়েছে তবুও তাঁর এই গ্রন্থের শৈলী এবং ভাষা ইসলামি স্বর্ণযুগের পরবর্তী জ্যোতির্বিজ্ঞান ও ভূগোল গবেষণায় প্রভাবিত করে থাকে। আল-কাজউইনির মহাবিশ্ব-বিবরণ পরিপূর্ণভাবে বৈজ্ঞানিক ছিল না কিন্তু এই গ্রন্থের উদ্দেশ্য ছিল বিভিন্ন গল্প ও কবিতা দ্বারা পাঠকদের বৈজ্ঞানিক ব্যাখ্যা দেওয়া ও চিত্তবিনোদন করা।
উনবিংশ শতাব্দীর জার্মানির সেমিটিক ভাষাবিদ কার্ল ব্রোকেলমান এই গ্রন্থকে বলেছেন "ইসলামী সংস্কৃতির সবচেয়ে মূল্যবান মহাবিশ্ব-বিবরণ"। যেহেতু এই আরবি গ্রন্থের তুর্কি, ফারসি ও অন্যান্য ইসলামি ভাষায় অনুবাদ পাওয়া গিয়েছে সেহেতু বলা যায় যে আল-কাজউইনির মহাবিশ্ব-বিবরণ ইসলামি বিশ্বে সবচেয়ে বেশী পড়া হত। অনেক পণ্ডিতগণ এই গ্রন্থের উদ্ধৃত অংশ পশ্চিমা বিশ্বের পাঠকদের কাছে উপস্থাপন করেন। ইসলামি চিন্তার এক পণ্য হিসেবে আল-কাজউইনির আজাইবুল মাখলুকাত - যাকে বলা যায় নাসিরুদ্দিন আল-তুসির মহাবিশ্ব-বিবরণের সমরূপ - এর বৈশিষ্ট্য হল খোদার একত্ব এবং সৃষ্টির একত্বর ধারণা। মহাবিশ্ব হল পরম সত্য বা খোদার প্রকাশ। যখন খোদা আদেশ করেন "হও" তখন মহাবিশ্বের সবকিছুর একটি স্থান এবং তাদের মধ্যে একটি পারস্পরিক সম্পর্ক সৃষ্টি হয়। ইসলামি প্রথায় মানুষের করণীয় হল খোদার সৃষ্টিকে যত সম্ভব তত বোঝা। খোদা হল মহাজাগতিক গঠনের চূড়ান্ত লক্ষ্য। এই আধ্যাত্মিক ধারণাগুলো তাদের ভিত্তি খুজে পায় কুর'আন, হাদিস এবং সে সব বিজ্ঞানে যে সব প্রাক-ইসলামী যুগে গড়ে উঠেছিল এবং যে সব ইসলামি বিশ্বে গৃহীত হয়।
মির্জারহাট উচ্চ বিদ্যালয়
মির্জারহাট উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার নারায়ণহাট ইউনিয়নে অবস্থিত।
১৯৭৬ সালে বিদ্যালয়টি প্রতিষ্ঠিত হয়।
বিদ্যালয় পরিচালনার জন্য ১১ সদস্যের একটি পরিচালনা পরিষদ রয়েছে।
বিদ্যালয়ের প্রধান শিক্ষক বাবু দিলীপ কান্তি দত্ত। এছাড়া আরো ১১ জন শিক্ষক-শিক্ষিকা এ বিদ্যালয়ে কর্মরত আছেন।
এ বিদ্যালয়ে সহ-শিক্ষা ব্যবস্থা রয়েছে।
অ্যাসটেরিক্স অ্যান্ড দ্য ফলিং স্কাই
অ্যাসটেরিক্স অ্যান্ড দ্য ফলিং স্কাই (, "তার মাথায় আকাশ ভেঙে পড়ে") হল আলবেয়ার ইউদেরজো রচিত ও অঙ্কিত অ্যাসটেরিক্স কমিক বই ধারাবাহিকের ৩৩শ খণ্ড। ২০০৫ সালের ১৪ অক্টোবর এই বইটি প্রকাশিত হয়।
ইউদেরজো এই বইতেই অ্যাসটেরিক্স ধারাবাহিক শেষ না করার ব্যাপারে দৃঢ়সংকল্প ছিলেন। "ফাইনান্সিয়াল টাইমস" পত্রিকায় দেওয়া এক সাক্ষাৎকারে তিনি বলেন, "না, না, না, এটিই শেষ নয়। এই বইটির প্রচ্ছদটিতে প্রথম অ্যাসটেরিক্স কমিসের প্রচ্ছদপৃষ্ঠাটির ঠিক উল্টো ছবি দেখা গিয়েছে বলে কোনও কোনও সাংবাদিক এমনটাই মনে করেছিলেন। তা অবশ্য দেখা গিয়েছে। কিন্তু তার মাধ্যমে আমি এটা বলতে চাইনি যে এটিই শেষ বই।"
অ্যাসটেরিক্স ধারাবাহিকের পূর্ববর্তী পর্বগুলি মোটামুটি ঐতিহাসিক প্রেক্ষাপটেই রচিত। কিন্তু এই বইতে তার থেকে বেরিয়ে এসে গল গ্রামটির উপর দু’টি প্রতিদ্বন্দ্বী ভিনগ্রহী মহাকাশযানের আবির্ভাব বর্ণিত হয়েছে।
ভিনগ্রহীরা গ্রামে আসার আগে ওবেলিক্স আর অ্যাসটেরিক্স বুনো শুয়োর শিকারে গিয়ে শুকিয়ে কাঠ হয়ে যাওয়া একটি শুয়োরকে দেখে। গ্রামে ফিরে তারা দেখতে পায় গ্রামবাসীরাও মারামারি শুরু করার ঠিক আগের মুহুর্তে সেইভাবেই কাঠ হয়ে গেছে। সৌভাগ্যক্রমে এটাসেটামিক্সই কেবল স্বাভাবিক অবস্থায় ছিলেন। তিনি বলেন, তিনি তার একটু আগেই জাদু পানীয়ের স্বাদ পরীক্ষা করে দেখছিলেন। এতে অ্যাসটেরিক্স বুঝতে পারে, জাদু পানীয়ের প্রভাবেই তারা ওই অদ্ভুত পরিস্থিতির হাত থেকে মুক্ত থাকতে পেরেছে এবং ওবেলিক্স লুকিয়ে গোঁয়ার্তুমিক্সকে একটু জাদু পানীয় খাইয়েছে। অল্পক্ষণের মধ্যেই তারা দেখতে পায় দৈত্যাকার হলুদ একটি গোলকের আকৃতিবিশিষ্ট একটি মহাকাশযান গ্রামের উপরে এসে উপস্থিত হয়েছে। সেই মহাকাশযান থেকে টুন নামে এক ভিনগ্রহী জীব নেমে আসে। সে বলে, সে তার মহাকাশযানে অবতরণ সুইচটি বন্ধ করতে ভুলে গিয়েছিল বলে গ্রামের সবাই ওইভাবে কাঠ হয়ে গিয়েছে। কিছুক্ষণ বাদে মহাকাশযানটি সরে গেলে গ্রামবাসীরা আবার স্বাভাবিক অবস্থায় ফিরে আসে।
দুষ্ট ভিনগ্রহী নাগম্যা আরও বেশি গ্রহ জয় করার জন্য গলেদের "ব্রহ্মাণ্ড-বিখ্যাত" "মহাস্ত্র"টির (এটাসেটামিক্সের জাদু পানীয়) গোপন কথা জানতে ও তা বাজেয়াপ্ত করতে চাইছিল। যদিও সেই অস্ত্রটি ধ্বংস করার উদ্দেশ্য নিয়ে টুন আগেই গল গ্রামে এসে উপস্থিত হয়। শেষে দেখা যায়, জাদু পানীয়টি ভিনগ্রহীদের অনেক পরিকল্পনার ক্ষতিসাধন করছে। নাগম্যা পরাজিত হয়ে পৃথিবী ছেড়ে চলে যেতে বাধ্য হয়। টুনও পৃথিবী ছেড়ে চলে যায়। কিন্তু যাবার আগে সে গ্রামবাসীদের স্মৃতি থেকে তাদের আগমনের ইতিবৃত্ত মুছে দিয়ে যায়। কারণ, জাদু পানীয় তার শারীরবৃত্তের সঙ্গে সঙ্গতিপূর্ণ না হওয়ায় সে যখন সাময়িকভাবে বিশাল আকার ধারণ করেছিল, তখন তাকে যথেষ্ট বিব্রত হতে হয়।
এই বইতে ভিনগ্রহীদের ছবি আঁকা হয়েছে দু’টি আদলে। একদিকে আছে আমেরিকান কমিক বইয়ের সদা-হাস্যমুখ ওয়াল্ট ডিজনি ও ডিসি কমিকস সুপারহিরোর ধাঁচ, এবং অন্যাদিকে আছে জাপানের ভবিষ্যৎকালীন রোবট ও পোকামাকড়ের আকৃতিবিশিষ্ট ম্যাগনা ধাঁচ।
জাকারিয়া আল-কাজউইনি
জাকারিয়া আল-কাজউইনি হচ্ছেন ত্রয়োদশ শতাব্দীর ইসলামি স্বর্ণযুগের একজন ফারসী জ্যোতির্বিজ্ঞানী। তিনি ইরানের কাজউইন শহরে ৬০০ হিজরি/ ১২০৩ খ্রিষ্টাব্দে জন্মগ্রহণ করেন। তিনি নবী মুহাম্মাদের একজন বিশিষ্ট সাহাবী আনাস ইবনে মালিকের বংশধর.
ভূজপুর আদর্শ উচ্চ বিদ্যালয়
ভূজপুর আদর্শ উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার ভূজপুর ইউনিয়নে অবস্থিত।
১৯৪৬ সালে বিদ্যালয়টি প্রতিষ্ঠিত হয়।
বিদ্যালয় পরিচালনার জন্য ১১ সদস্যের একটি পরিচালনা পরিষদ রয়েছে।
বিদ্যালয়ের প্রধান শিক্ষক বাবু সমীর কান্তি দেব।
এ বিদ্যালয়ে সহ-শিক্ষা ব্যবস্থা রয়েছে।
ভূজপুর পাবলিক উচ্চ বিদ্যালয়
ভূজপুর পাবলিক উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার ভূজপুর ইউনিয়নে অবস্থিত।
২০০৩ সালে বিদ্যালয়টি প্রতিষ্ঠিত হয়।
বিদ্যালয়ের প্রধান শিক্ষক বাবু সাধন চন্দ্র নাথ।
বিদ্যালয়ে কাঁচা, আধা পাকা ও নিমার্ণাধীন দ্বিতল ভবন রয়েছে।
এ বিদ্যালয়ে সহ-শিক্ষা ব্যবস্থা রয়েছে।
বিগত বছরের পাশের হার ৯৫%।
রাঙ্গামাটিয়া উচ্চ বিদ্যালয়
রাঙ্গামাটিয়া উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি পৌরসভার রাঙ্গামাটিয়া এলাকায় অবস্থিত।
বিদ্যালয় পরিচালনার জন্য ১২ সদস্যের একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ নুরুল ইসলাম।
বিদ্যালয় ভবনটি একটি একতলা ভবন।
এ বিদ্যালয়ে সহ-শিক্ষা ব্যবস্থা রয়েছে।
বখতপুর দায়রাবাড়ী বহুমুখী উচ্চ বিদ্যালয়
বখতপুর দায়রাবাড়ী বহুমুখী উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার বখতপুর ইউনিয়নে অবস্থিত।
১৯৫২ সালে বিদ্যালয়টি প্রতিষ্ঠিত হয়।
এ বিদ্যালয়ে সহ-শিক্ষা ব্যবস্থা রয়েছে।
সুয়াবিল বালিকা উচ্চ বিদ্যালয়
সুয়াবিল বালিকা উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার সুয়াবিল ইউনিয়নের বৈদ্যেরহাট এলাকায় অবস্থিত।
১৯৯৬ সালে বিদ্যালয়টি প্রতিষ্ঠিত হয়।
বিদ্যালয় পরিচালনার জন্য ১১ সদস্যের একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাবা নাসরিন আখতার। এছাড়া আরো ১৩ জন শিক্ষক-শিক্ষিকা এ বিদ্যালয়ে কর্মরত আছেন।
বিদ্যালয় ভবনটি একটি 'L' আকৃতির একতলা ভবন।
এটি একটি বালিকা মাধ্যমিক বিদ্যালয়।
সুয়াবিল উচ্চ বিদ্যালয়
সুয়াবিল উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার সুয়াবিল ইউনিয়নে অবস্থিত।
১৯৯০ সালে বিদ্যালয়টি প্রতিষ্ঠিত হয়।
বিদ্যালয়ের প্রধান শিক্ষক জনাব কাজী ফজলুল হক। এছাড়া আরো ২৫ জন শিক্ষক-শিক্ষিকা এ বিদ্যালয়ে কর্মরত আছেন।
বিদ্যালয় ভবনটি একটি ত্রিতল ভবন।
এ বিদ্যালয়ে সহ-শিক্ষা ব্যবস্থা রয়েছে। বর্তমানে বার শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৮৫%।
নাজিরহাট আদর্শ উচ্চ বিদ্যালয়
নাজিরহাট আদর্শ উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার নাজিরহাট পৌরসভায় অবস্থিত।
১৯৮৬ সালে বিদ্যালয়টি প্রতিষ্ঠিত হয়।
বিদ্যালয় পরিচালনার জন্য জনাব আবু তৈয়ব কোম্পানীকে সভাপতি করে ৬ সদস্যের একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব আবদুস ছাত্তার।
বিদ্যালয় ভবনটি একটি ত্রিতল ভবন।
এ বিদ্যালয়ে সহ-শিক্ষা ব্যবস্থা রয়েছে। বর্তমানে তিন শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৮৮%।
নাজিরহাট বালিকা উচ্চ বিদ্যালয়
নাজিরহাট বালিকা উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার নাজিরহাট পৌরসভার দৌলতপুর এলাকায় অবস্থিত।
১৯৭৫ সালে জনাব এম বাদশাহ আলম বিদ্যালয়টি প্রতিষ্ঠা করেন।
বিদ্যালয় পরিচালনার জন্য জনাব এম আনোয়ারুল আজিমকে সভাপতি করে ১১ সদস্যের একটি পরিচালনা পরিষদ রয়েছে।
বিদ্যালয়ের প্রধান শিক্ষক বাবু দেবাশীষ কুমার নাথ।
বিদ্যালয় ভবনটি একটি ত্রিতল ভবন।
এটি একটি বালিকা মাধ্যমিক বিদ্যালয়। বর্তমানে পাঁচ শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৮০%।
ক্যাটরিনা ভনকোভা
ক্যাটরিনা ভনকোভা (১লা ডিসেম্বর, ১৯৮৯ সালে প্রাগে জন্মগ্রহণ করেন) একজন চেক টেনিস খেলোয়াড়।
ভ্যানকোভা তার কর্মজীবনে আইটিএফ সফরে ১৫ টি একক এবং ১১ টি ডাবলসে শিরোপা জিতেছেন। ২০ এপ্রিল ২০১৫ সালে তিনি বিশ্বের সেরা নম্বর ২১৮ র্যাঙ্কিংয়ের সেরা একক স্থানে পৌঁছেছেন। ১৮ ই এপ্রিল ২০১৬ তে ডাবলস র্যাঙ্কিংয়ে তিনি বিশ্বের ১৯২ নম্বর স্থানে উঠে এসেছিলেন।
ভ্যানকোভা তার প্রথম ডাব্লুটিএ সফর করেন মার্কেটা ভন্ড্রোসোভার সাথে ২০১৫ সালের প্রাগ ওপেন ডাবলসে। ক্যাটরিনা বোন্ডেরেনকো ও ইভা হার্ডিনোভের বিপক্ষে প্রথম রাউন্ডে হেরে যায় তারা।
এহসান উল হক
এহসান উল হক (জন্মঃ সেপ্টেম্বর ২২, ১৯৪৯) পাকিস্তান সেনাবাহিনীর একজন অবসরপ্রাপ্ত জেনারেল যিনি ২০০৭ সালের ৮ অক্টোবর পর্যন্ত পাকিস্তান সামরিক বাহিনীর 'যুগ্ম স্টাফ প্রধানদের সভা' এর সভাপতি হিসেবে দায়িত্ব পালন করেন। ১৯৯৯ সালের সামরিক অভ্যুত্থানের পর (যেটার মাধ্যমে জেনারেল পারভেজ মোশাররফ দেশের শাসন ক্ষমতা গ্রহণ করেন), জেনারেল এহসানকে পাকিস্তান সৈন্যবাহিনীর কিছু খুবই গুরুত্বপূর্ণ পদে নিয়োগ দেওয়া হয় যার মধ্যে ছিলো অশান্ত উপজাতীয় অঞ্চলের একটি বড় সেনাদলের অধিনায়কত্ব করা, গোয়েন্দা সংস্থা আইএসআই এর প্রধানের দায়িত্ব, এবং যুগ্ম স্টাফ প্রধানদের সভাপতির দায়িত্ব পালন।
এহসান পাকিস্তান বিমান বাহিনী পাবলিক স্কুল থেকে ১৯৬৭ সালে বের হন, এবং ঐ বছরই তিনি পাকিস্তান সামরিক বিদ্যায়তনের (পাকিস্তান মিলিটারি একাডেমী) ৪১তম কোর্সে ক্যাডেট হিসেবে যোগদান করেন, ১৯৬৯ সালের অক্টোবরে তাকে কমিশন দেওয়া হয় বিমান বিধ্বংসী গোলন্দাজ ইউনিটে। তিনি '৯২ সালের জুনে ব্রিগেডিয়ার এবং ১৯৯৬ এর জুনে জেনারেল হন।
ইভা একব্লাড
ইভা একব্লাড ১০ জুলাই ১৭২৪ সালে সুইডেনে জন্মগ্রহন করেন। তিনি কৃষিবিদ-বৈজ্ঞানিক হিসেবে খ্যাত ছিলেন। তাঁর উল্লেখযোগ্য আবিষ্কার হল আলু থেকে ময়দা ও ইথানল তৈরি। তাঁর এই উদ্ভাবন, ১৮ শতাব্দীর সুইডেনের দুর্ভিক্ষ থেকে পরিত্রানের জন্য কার্যকরি ভূমিকা রাখে। তিনি রয়েল সুইডিস একাডেমি অফ সাইন্স-এ সদস্যপদ প্রাপ্ত প্রথম মহিলা। ১৫ মে ১৭৮৬ সালে তিনি মৃত্যুবরণ করেন।
আবদুল্লাহপুর মাধ্যমিক বিদ্যালয়
আবদুল্লাহপুর মাধ্যমিক বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
আবদুল্লাপুর উচ্চ বিদ্যালয় আবদুল্লাপুর ইউনিয়নের কেন্দ্রে অবস্থিত। মুলত আব্দুল্লাপুর বাজার(মগের হাট),আব্দুল্লাপুর সরকারি প্রাথমিক বিদ্যালয়, আব্দুল্লাপুর মারকাজ মাদ্রাসা,ইউনিয়ন পরিষদের পাশে অবস্থিত।
২০০৮ সালে বিদ্যালয়টি প্রতিষ্ঠিত হয়।
বিদ্যালয়ের প্রধান শিক্ষক জনাব মোহাম্মদ ফিরোজ হোসাইন। এছাড়া আরো ৮ জন শিক্ষক-শিক্ষিকা এ বিদ্যালয়ে কর্মরত আছেন।
বিদ্যালয় ভবনটি একটি একতলা ভবন।
এ বিদ্যালয়ে সহ-শিক্ষা ব্যবস্থা রয়েছে।
বাগানবাজার উচ্চ বিদ্যালয়
বাগানবাজার উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার বাগানবাজার ইউনিয়নে অবস্থিত।
১৯৭৮ সালে বিদ্যালয়টি প্রতিষ্ঠিত হয়।
বিদ্যালয় পরিচালনার জন্য জনাব মোহাম্মদ রুস্তম আলীকে সভাপতি করে ১১ সদস্যের একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব চৌধুরী মোহাম্মদ ইমাম উদ্দীন নূরী। এছাড়া আরো ৯ জন শিক্ষক-শিক্ষিকা এ বিদ্যালয়ে কর্মরত আছেন।
এ বিদ্যালয়ে সহ-শিক্ষা ব্যবস্থা রয়েছে।
চিকনছড়া উচ্চ বিদ্যালয়
চিকনছড়া উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার বাগানবাজার ইউনিয়নের চিকনছড়া গ্রামে অবস্থিত।
১৯৭২ সালে বিদ্যালয়টি প্রতিষ্ঠিত হয়।
বিদ্যালয় পরিচালনার জন্য জনাব মোহাম্মদ নুরুল ইসলামকে সভাপতি করে ১০ সদস্যের একটি পরিচালনা পরিষদ রয়েছে।
বিদ্যালয়ের প্রধান শিক্ষক বাবু বিপ্লব কান্তি বড়ুয়া। এছাড়া আরো ৯ জন শিক্ষক-শিক্ষিকা এ বিদ্যালয়ে কর্মরত আছেন।
বিদ্যালয় ভবনটি একটি দ্বিতল ভবন।
এ বিদ্যালয়ে সহ-শিক্ষা ব্যবস্থা রয়েছে। বর্তমানে আট শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৮২.৫%।
মাগফার আহমেদ চৌধুরী আজাদ
মাগফার আহমেদ চৌধুরী আজাদ (জন্ম: ১১ জুলাই, ১৯৪৬ - নিখোঁজ: ৩০ আগস্ট, ১৯৭১) যিনি শহীদ আজাদ নামে সমাধিক পরিচিত, বাংলাদেশের স্বাধীনতা যুদ্ধের একজন গেরিলা যোদ্ধা। তিনি স্বাধীনতা যুদ্ধের ২নং সেক্টরের বিখ্যাত আরবান গেরিলা দল ক্র্যাক প্লাটুন এর সদস্য ছিলেন। ১৯৭১ সালের ৩০ আগস্ট ক্র্যাক প্লাটুনের আরও কয়েকজন সহযোদ্ধাসহ পাকহানাদারদের হাতে ধরা পড়েন নিজ বাসভবনে। পরের দিন তার মা মোসাম্মাৎ সাফিয়া বেগম তার সাথে দেখা করতে গেলে মায়ের কাছে আজাদ ভাত খেতে চেয়েছিলেন, ছেলের জন্য ভাত নিয়ে দেখা করতে গিয়ে আর খুঁজে পাননি সাফিয়া বেগম। তারপর দীর্ঘ ১৪ বছর ছেলের প্রতীক্ষায় আর ভাত খাননি সাফিয়া বেগম, রুপকথার মত এই বাস্তবতা নিয়ে পরে আনিসুল হক তার বিখ্যাত মা উপন্যাস রচনা করেন।
আজাদের জন্ম ১৯৪৬ সালের ১১ জুলাই। তার বাবা তৎকালীন পূর্বপাকিস্তানের ধনাঢ্য ব্যবসায়ী ইউনুস আহমেদ চৌধুরী এবং মা মোসাম্মাৎ সাফিয়া বেগম। তিনি ছিলেন তার বাবা-মায়ের একমাত্র সন্তান। শৈশব কেটেছে নিউ ইস্কাটনের সুরম্য বাড়িতে। তবে পরবর্তীতে তার পিতার প্রতি ক্ষোভ নিয়ে মা সাফিয়া বেগম ফরাশগঞ্জের বাসায় চলে আসেন।
আজাদ সবসময়েই ছিলেন স্বাধীনচেতা তরুণ। দুরন্ত, গানপাগল, সিনেমার পোক আর বইপড়ুয়া হিসাবেই আজাদ পরিচিত ছিল সবার কাছে। তবে পড়ালেখায় খুব বেশী মনোযোগী ছিলেন না। এস.এস.সি'তে সেকেন্ড ডিভিশন নিয়ে পাশ করেন। তারপরে পড়তে যান করাচি বিশ্ববিদ্যালয়ে। সেখান থেকেই স্নাতক উত্তীর্ণ হন তিনি। এরপরে ১৯৭০ সালে ঢাকা বিশ্ববিদ্যালয় থেকে আন্তর্জাতিক সম্পর্ক বিভাগ থেকে এম.এ. পাশ করেন।
ধনীর দুলাল হলেও ১৯৭১ সালে বাংলাদেশের মুক্তিযুদ্ধে দেশমাতৃকার সেবার ডাকে ঝাপিয়ে পড়েন আজাদ। নাম লেখান কিংবদন্তীসম ক্র্যাক প্লাটুনে। বেশ কিছু সফল অভিযানও অংশ নিয়েছিলেন তিনি। এরপর ৩০ আগস্ট সহযোদ্ধাদের সাথে নিজ বাড়ি থেকে পাকহানাদারদের হাতে ধরা পড়েন। মুক্তিবাহিনীর তথ্য নেওয়ার জন্য তার উপরে চালানো হয় অমানুষিক অত্যাচার। সবকিছু সহ্য করে গেছেন, মুখ খোলেননি। তার মা যখন তার সাথে বন্দী অবস্থায় দেখা করেন, তখন ভাত খেতে চেয়েছিলেন। মা ভাত নিয়ে গিয়ে ছেলেকে আর পাননি। ছেলেকে ভাত খাওয়াতে না পারার কষ্টে আজাদের মা জীবনে আর ভাত খেতে পারেননি।
দাঁতমারা এ বি জেড সিকদার উচ্চ বিদ্যালয়
দাঁতমারা এ বি জেড সিকদার উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার দাঁতমারা ইউনিয়নে অবস্থিত।
বিদ্যালয়টি এলাকার প্রবাদপুরুষ জনাব আবু তালেব চৌধুরীর একান্ত প্রচেষ্টায় এবং এলাকার গণ্যমান্য ব্যক্তিবর্গের সহায়তায় প্রতিষ্ঠিত হয়।
বিদ্যালয় পরিচালনার জন্য জনাব মোহাম্মদ নুরুল আলমকে সভাপতি করে ১০ সদস্যের একটি পরিচালনা পরিষদ রয়েছে।
বিদ্যালয়ের প্রধান শিক্ষক বাবু তপন কুমার পালিত।
বিদ্যালয়ে দুইটি একতলা ভবন রয়েছে।
এ বিদ্যালয়ে সহ-শিক্ষা ব্যবস্থা রয়েছে। বর্তমানে সাত শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ১০০%।
জ্যাক গ্রিগরি
জ্যাক মরিসন গ্রিগরি (; জন্ম: ১৪ আগস্ট, ১৮৯৫ - মৃত্যু: ৭ আগস্ট, ১৯৭৩) নিউ সাউথ ওয়েলসের উত্তর সিডনিতে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২০ থেকে ১৯২৯ সময়কালে ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। দলে তিনি মূলতঃ অল-রাউন্ডার ছিলেন। বামহাতে ব্যাটিং করার পাশাপাশি ডানহাতে ফাস্ট বোলিংয়ে সবিশেষ দক্ষতা প্রদর্শন করেছেন জ্যাক গ্রিগরি।
১৭ ডিসেম্বর, ১৯২০ তারিখে ইংল্যান্ডের বিপক্ষে তাঁর টেস্ট অভিষেক ঘটে। ১৯২১ সালে দক্ষিণ আফ্রিকা সফরে যান। জোহেন্সবার্গ টেস্টে মাত্র ৭০ মিনিটে ৬৭ বল মোকাবেলা করে সেঞ্চুরি পূর্ণ করেন। বল মোকাবেলা ও সময়ের হিসেবে তাঁর ঐ সেঞ্চুরিটি তৎকালীন সময়ে টেস্ট ক্রিকেটের ইতিহাসের রেকর্ড হিসেবে স্বীকৃতি পায়। পরবর্তীতে ওয়েস্ট ইন্ডিজের ভিভ রিচার্ডস ১৯৮৫ সালে ৫৬ বলে সেঞ্চুরি করে নতুন রেকর্ড গড়লেও সময়ের রেকর্ডটি অদ্যাবধি অক্ষত রয়েছে। ১৯২০-২১ মৌসুমের অ্যাশেজ সিরিজে ১৫ ক্যাচ হস্তগত করেন। অদ্যাবধি যে-কোন টেস্ট সিরিজে ফিল্ডসম্যান হিসেবে সর্বাধিক ক্যাচ নেয়ার রেকর্ডটি টিকে রয়েছে। ইনিংসে তাঁর ব্যক্তিগত সেরা বোলিং পরিসংখ্যান দাঁড় করান ৭/৬৯। ১৯২০-২১ মৌসুমের ঐ টেস্টে এমসিজিতে ইংল্যান্ডের বিপক্ষে খেলায় তিনি সর্বমোট ৮/১০১ করেন।
প্রথম-শ্রেণীর ক্রিকেটে নিউ সাউথ ওয়েলসের পক্ষে ১২৯টি খেলায় অংশগ্রহণ করেন। ১৯২০ থেকে ১৯২৮ সাল পর্যন্ত টেস্ট ক্রিকেট আঙ্গিনায় তাঁর দৃপ্ত পদচারণ ছিল। এ সময়ে তিনি অস্ট্রেলিয়ার পক্ষে ২৪ টেস্টে অংশ নেন। মূলতঃ ক্ষীপ্রগতির ডানহাতি ফাস্ট বোলার হলেও ব্যাটিংয়েও সমানতালে স্বীয় প্রতিভার বিচ্ছুরণ ঘটিয়েছেন। ৩৬.৫০ গড়ে ১১৪৬ রান সংগ্রহ করেন; তন্মধ্যে সেঞ্চুরি করেন দুইটি। ব্যাটিং করতেন বামহাতে ও গ্লাভসবিহীন অবস্থায়। এছাড়াও, দেহের নিম্নাঙ্গে বক্সবিহীন অবস্থায় ব্যাটিংয়ে নামতেন তিনি।
১৯২২ সালে উইজডেন কর্তৃক বর্ষসেরা ক্রিকেটার মনোনীত হন তিনি। টাইমসের প্রতিবেদনে ১৯২৩ সালে ওয়েস্ট ইন্ডিজ দলের ইংল্যান্ড গমনে জর্জ ফ্রান্সিস ও জর্জ জনের বোলিংকে অস্ট্রেলীয় বোলার - জ্যাক গ্রিগরি ও টেড ম্যাকডোনাল্ডের ১৯২১ সালের ইংল্যান্ড সফরকালীন খেলার সাথে তুলনা করা হয়েছিল।
অস্ট্রেলিয়ার ক্রিকেটের ইতিহাসের সূচনালগ্নে অংশগ্রহণকারী অন্যতম দুই অস্ট্রেলীয় ক্রিকেটার ডেভ গ্রিগরি ও নেড গ্রিগরি সম্পর্কে তাঁর কাকা।
১৯২৮ সালে সফরকারী ইংল্যান্ডের বিপক্ষে ব্রিসবেন টেস্ট চলাকালে গুরুতরভাবে হাঁটুর আঘাতপ্রাপ্তির কারণে ক্রিকেট জীবন থেকে দূরে সরে আসতে হয় তাঁকে। ৭ আগস্ট, ১৯৭৩ তারিখে নিউ সাউথ ওয়েলসের বেগা এলাকায় ৭৭ বছর বয়সে জ্যাক গ্রিগরি’র দেহাবসান ঘটে।